CELEX: 32019D0449
Language: sl
Date: 2019-03-18 00:00:00
Title: Izvedbeni sklep Komisije (EU) 2019/449 z dne 18. marca 2019 o spremembi Izvedbenega sklepa (EU) 2016/715 o ukrepih v zvezi z nekaterim sadjem s poreklom iz nekaterih tretjih držav za preprečevanje vnosa škodljivega organizma Phyllosticta citricarpa (McAlpine) Van der Aa v Unijo in njegovega širjenja v Uniji (notificirano pod dokumentarno številko C(2019) 2024)

20.3.2019   
               
               
                  SL
               
               
                  Uradni list Evropske unije
               
               
                  L 77/76
               
            
         IZVEDBENI SKLEP KOMISIJE (EU) 2019/449
         z dne 18. marca 2019
         o spremembi Izvedbenega sklepa (EU) 2016/715 o ukrepih v zvezi z nekaterim sadjem s poreklom iz nekaterih tretjih držav za preprečevanje vnosa škodljivega organizma Phyllosticta citricarpa (McAlpine) Van der Aa v Unijo in njegovega širjenja v Uniji
         
            
               (notificirano pod dokumentarno številko C(2019) 2024)
            
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti četrtega stavka člena 16(3) Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2016/715 (2) določa ukrepe v zvezi s sadjem vrst Citrus L., Fortunella Swingle, Poncirus Raf. in njihovimi hibridi, razen sadja vrst Citrus aurantium L. in Citrus latifolia Tanaka (v nadaljnjem besedilu: opredeljeno sadje) s poreklom iz Argentine, Brazilije, Južne Afrike in Urugvaja, da se prepreči vnos vrste Phyllosticta citricarpa (v nadaljnjem besedilu: opredeljeni organizem) v Unijo in njeno širjenje v Uniji.
                  
               
                     (2)
                  
                  
                     Povečanje števila zadržanih pošiljk v zadnjih treh letih kaže, da so ukrepi iz Izvedbenega sklepa Komisije (EU) 2016/715 še vedno potrebni za zaščito ozemlja Unije pred opredeljenim organizmom.
                  
               
                     (3)
                  
                  
                     Države članice so v letu 2018 sporočile znatno število zadržanj zaradi opredeljenega organizma, izvedenih v okviru inšpekcijskih pregledov pri uvozu opredeljenega sadja s poreklom iz Brazilije. Zahteve glede vnosa navedenega sadja s poreklom iz Brazilije v Unijo bi bilo zato treba okrepiti.
                  
               
                     (4)
                  
                  
                     Za zagotovitev, da opredeljeno sadje s poreklom iz Brazilije ni napadeno z opredeljenim organizmom, bi morale zanj veljati enake zahteve glede inšpekcijskih pregledov pri uvozu kot za sadje s poreklom iz Argentine, Južne Afrike in Urugvaja.
                  
               
                     (5)
                  
                  
                     Ker bo moralo biti opredeljeno sadje s poreklom iz Brazilije tretirano proti opredeljenemu organizmu, bi se morale za namene sledljivosti zanj začeti uporabljati tudi zahteve glede podrobnih informacij o tretiranju pred obiranjem in po njem.
                  
               
                     (6)
                  
                  
                     Izvedbeni sklep (EU) 2016/715 bi bilo zato treba ustrezno spremeniti.
                  
               
                     (7)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Spremembe Izvedbenega sklepa (EU) 2016/715
            Izvedbeni sklep (EU) 2016/715 se spremeni:
            
                        (1)
                     
                     
                        člen 4 se črta;
                     
                  
                        (2)
                     
                     
                        člen 5a se spremeni:
                        
                                    (a)
                                 
                                 
                                    naslov se nadomesti z naslednjim:
                                    „Vnos opredeljenega sadja s poreklom iz Argentine in Brazilije v Unijo“;
                                 
                              
                                    (b)
                                 
                                 
                                    uvodni stavek se nadomesti z naslednjim:
                                    „Opredeljeno sadje s poreklom iz Argentine in Brazilije spremlja fitosanitarno spričevalo, kakor je določeno v prvem pododstavku točke (ii) člena 13(1) Direktive 2000/29/ES, ki v rubriki ‚Dopolnilna izjava‘ vsebuje naslednje elemente:“;
                                 
                              
                  
                        (3)
                     
                     
                        člen 6 se spremeni:
                        
                                    (a)
                                 
                                 
                                    naslov se nadomesti z naslednjim:
                                    „Zahteve v zvezi z inšpekcijskim pregledom opredeljenega sadja s poreklom iz Argentine, Brazilije, Južne Afrike in Urugvaja znotraj Unije“;
                                 
                              
                                    (b)
                                 
                                 
                                    odstavek 1 se nadomesti z naslednjim:
                                    
                                       „1.   Opredeljeno sadje s poreklom iz Argentine, Brazilije, Južne Afrike in Urugvaja se vizualno pregleda na vstopnem mestu ali v namembnem kraju v skladu z Direktivo Komisije 2004/103/ES (*1). Navedeni inšpekcijski pregledi se izvajajo na vzorcih vsaj 200 sadežev vsake vrste opredeljenega sadja na serijo 30 ton, ali njihovem delu, ki so izbrani na podlagi morebitnih simptomov vrste Phyllosticta citricarpa.
                                    
                                    
                                       (*1)  Direktiva Komisije 2004/103/ES z dne 7. oktobra 2004 o preverjanjih identitete in zdravstvenih pregledih rastlin, rastlinskih proizvodov in drugih predmetov, naštetih v delu B Priloge V k Direktivi Sveta 2000/29/ES, ki se lahko opravljajo na mestu, ki ni vstopno mesto v Skupnost, ali na mestu, ki je blizu, in podrobni določitvi pogojev, povezanih s temi pregledi (UL L 313, 12.10.2004, str. 16).“;"
                        
                                 
                              
                  
                        (4)
                     
                     
                        v členu 7 se točka (c) nadomesti z naslednjim:
                        
                                    „(c)
                                 
                                 
                                    hranijo se podrobne informacije o tretiranju pred obiranjem in po njem.“;
                                 
                              
                  
                        (5)
                     
                     
                        člen 22 se nadomesti z naslednjim:
                        
                           „Člen 22
                           Datum prenehanja veljavnosti
                           Ta sklep preneha veljati 31. marca 2022.“
                        
                     
                  
         
            Člen 2
            Naslovniki
            Ta sklep je naslovljen na države članice.
         
         
            V Bruslju, 18. marca 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 169, 10.7.2000, str. 1.
         
            (2)  Izvedbeni sklep Komisije (EU) 2016/715 z dne 11. maja 2016 o ukrepih v zvezi z nekaterim sadjem s poreklom iz nekaterih tretjih držav za preprečevanje vnosa škodljivega organizma Phyllosticta citricarpa (McAlpine) Van der Aa v Unijo in njegovega širjenja v Uniji (UL L 125, 13.5.2016, str. 16).